M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa: 13.12.2011

Návrh 
cenového výmeru pre prenajímanie majetku vo vlastníctve, resp. zvereného do správy mestskej časti

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu

						

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					December 2011

NÁVRH UZNESENIA 

Miestne zastupiteľstvo 

					s ch v a ľ u j e 

A./  Cenový výmer s vyšpecifikovanými predmetmi nájmu, účelmi nájmu a cenami nájmu 

predmet nájmu	účel nájmu	cena 	za MJ	
oplotenie	na umiestnenie bilboardu (cca 510 x 240 cm)	500,00 € /rok	1ks	
 	na umiestnenie oznamovacej tabule (cca 180 x 100cm)	70,00 € / rok	1ks	
pozemok
pod garážou 	Pozemok zastavaný stavbou garáže vo vlastníctve tretej osoby	 3,00 € / rok	1/m2	
pozemok - záhrada	Využitie na záhradkárske účely	2,00 € / rok 	1/m2	
pozemok – ostatné plochy	prístup na pozemok pre nepodnikateľské účely	10,00 € / rok	1/m2	
 	pod letnou terasou	         0,66 € / denne	1/m2	
 	oplotený, kontajnerové stojisko	  1,00 € / rok	1/m2	
	prístup na pozemok pre podnikateľské účely	15,00 € / rok	1/m2	
	na umiestnenie bilboardu	585,00 € / rok	1ks	

ako prípady hodné osobitného zreteľa podľa ustanovenia § 9a ods. 9 písm. c) zákona                  č. 138/1991 Zb. o majetku obcí v znení neskorších predpisov 

DÔVODOVÁ SPRÁVA

Z dôvodu operatívneho uzatvárania nájomných zmlúv pri nakladaní s vlastným majetkom ako aj s majetkom zvereným do správy mestskej správy (ďalej len „majetok mestskej časti“)  a z dôvodu väčšej transparentnosti  procesu pri spracovávaní materiálov predkladaných na schválenie miestnym zastupiteľstvom, predkladáme materiál – cenovú mapu mestskej časti na najčastejšie druhy účelov nájmov uzatváraných mestskou časťou. 

V súčasnej dobe nie je vypracovaná žiadna cenová mapa a výška nájmu je určovaná individuálne starostom mestskej časti. Výnimku predstavujú len prípady prenájmu pozemkov zastavaných stavbou garáže vo vlastníctve inej osoby, kde výška nájomného predstavuje sumu 1,65 € / 1 m2 / rok, čo pri prenajímaných plochách v rozpätí od 18 m2 do 21 m2 predstavuje ročný príjem cca 33,- € na jednu garáž. Fyzickým osobám, ktoré predložili preukaz ZŤP bola poskytovaná zľava na nájomnom vo výške 50%. Celkový príjem z prenájmu pozemkov pod garážami v roku 2011 predstavoval sumu 25 651,93 €. Ďalšou výnimkou bol prenájom pozemkov pre využitie na záhradkárske účely, kde bol výška nájmu predstavuje sumu 0,33 € / 1 m2 / rok. Celkový príjem z prenájmu pozemkov na záhradkárske účely v roku 2011 predstavoval sumu 3 030,31 €.

Pre stanovovanie výšky nájmu nie sú určené striktné kritériá, ktoré by transparentne definovali výšku nájmov. 

V súlade s ustanovením § 9a ods. 9 zákonom č. 138/1991 Zb. o majetku obcí v znení neskorších predpisov (ďalej len „zákon č. 138/1991 Zb.“) obec prenecháva majetok do nájmu za také nájomné, za aké sa v tom čase a na tom mieste obvykle prenechávajú do nájmu  na dohodnutý účel rovnaké alebo porovnateľné nehnuteľnosti, ďalej len „obvyklé“ alebo „trhové“ nájomné. Uvedený postup sa nemusí uplatňovať  u prípadov hodných osobitného zreteľa a pri nájmoch do 10 dní. Zo stanovísk MF SR k niektorým ustanoveniam novely zákona vyplynulo o.i. aj to, že pre určenie trhovej výšky nájomného nie je potrebné v každom jednotlivom prípade vypracovať znalecký posudok. Je možné vychádzať  aj z obvyklého alebo trhového nájomného za aké prenajímajú obdobné nehnuteľnosti  iné subjekty, prípadne môže obec používať aj svoju cenovú mapu v prípade, že v nej uvedené cenný nájomného zodpovedajú trhovému nájomnému.

Obsahom materiálu je návrh výmeru prenájmov pri nakladaní s majetkom mestskej časti. 

Pre stanovenie zmluvných cien za predmety nájmu predkladáme cenový výmer pre nakladanie a prenajímanie majetku mestskej časti, zohľadňujúci poznatky z návrhu na zmenu pravidiel pre nakladanie s majetkom obcí z Magistrátu hl.m. SR Bratislavy.

Pre stanovenie výšky nájomného uvedené v predloženom cenovom výmere navrhujeme v zmysle zákona č. 138/1991 Zb. cenový výmer schváliť v miestnom zastupiteľstve trojpätinovou väčšinou hlasov všetkých poslancov.